కళ్ళు (సినిమా)

**కళ్ళు** ఎం.వి.రఘు దర్శకత్వం వహించిన మొదటి సినిమా. గొల్లపూడి మారుతీరావు రచించిన 'కళ్ళు' నాటకం ఆధారంగా ఈ సినిమా తీశారు. అంతేకాదు ఈ సినిమాను ఆస్కారు అవార్డుల నామినేషనుకు కూడా ఎంపికచేయబడింది. ఈ సినిమాలో నటుడు చిరంజీవి తన కనిపించని పాత్రకు మాటలు అందించాడు. కళ్ళు చిదంబరం పేరుకు ముందు ఉన్న కళ్ళు ఈ సినిమా నుండే వచ్చాయి. ఈ సినిమాలో 'తెలారింది లెగండోయ్... మంచాలింక దిగండోయ్...' అనే పాటను సిరివెన్నెల సీతారామశాస్త్రి తానే రాసి స్వయంగా పాడాడు.

## కథ సారాంశం
ఇది కొంతమంది గుడ్డివాళ్ళ కథ. మొదట్లో వీళ్ళందరూ కలిసి జట్టుగా బిచ్చమెత్తుకుని బతుకుతూ ఉంటారు. అడుక్కోగా వచ్చింది అందరూ పంచుకుని ఒక కుటుంబంగా మెలిగేవారు. అయితే వీళ్ళందరూ గుడ్డివాళ్ళవటం చేత తమ పనులు చేసుకోవటానికి ప్రతీ సారి ఇతరుల సహాయం తీసుకోవలసి వచ్చేది. ఇది గమనించిన ఒకావిడ (సుధారాణి) వీళ్ళకు ఎలాగయినా సహాయం చేయాలనుకుంటుంది. ఈలోగా నగరానికి ఒక ప్రముఖ కంటి వైద్యుడు వస్తాడు. సుధారాణి ఆ వైద్యుడిని కలిసి వీళ్ళ గురించి వివరించిన తరువాత అతడు 500 రూపాయలకయితే కంటి వైద్యం చేయగలనని చెబుతాడు.
నలుగురూ అడుక్కునేవాళ్ళవటం చేత ఎవరిదగ్గరా చిల్లిగవ్వ ఉండదు. ఆ వైద్యుడేమో ఇంకా కొన్ని రోజులు మాత్రమే నగరంలో ఉంటాడు. అప్పుడు ఈ గుడ్డివాళ్ళు అంతా సమావేశమై మొత్తమందరికీ కళ్ళురావాలంటే చాలా డబ్బులు కావాలి. అంత డబ్బు వీరు ఆ కొన్ని రోజులలో సంపాదించలేరు. కాబట్టి ఎవరికో ఒకళ్ళకు కళ్ళు తెపిస్తే మిగతావారికి ఆ కళ్ళు వచ్చినతను సహాయపడవచ్చు అని తీర్మానిస్తారు. ఆ ఒక్కడిగా వారిలో అందరికంటే చిన్నవాడు, చురుకైనవాడయిన శివాజీ రాజాను ఎన్నుకుంటారు. ఆ తరువాత కొద్దిరోజుల పాటు అడుక్కోవటంతో పాటు ఇంకొన్ని పనులు చేసి, కంటి ఆపరేషనుకు అవసరమైన డబ్బు సంపాదిస్తారు. శివాజీ రాజాకు కళ్ళు తెపిస్తారు.

కళ్ళు వచ్చిన శివాజీ రాజాకు ఈ రంగుల ప్రపంచం చాలా కొత్తగా కనిపిస్తుంది. ఎప్పుడు చిరంజివి సినిమాలను విని ఆనందించేవాడు, కళ్ళు వచ్చిన తరువాత చూస్తాడు. అయితే కళ్ళు వచ్చిన తరువాత అంతకుముందు కంటే ఇప్పుడు బోలెడన్ని అవకాశాలు కనపడతాయి. కానీ అతనికి మంచివాటి కంటే చెడ్డవే ఎక్కువ ఆకర్షనీయంగా కనపడతాయి. అది తెలిసిన మిగతా గుడ్డివాళ్ళు అందరూ కలిసి అతనిని మళ్ళీ మునుపటిలా మంచివాడిలా మార్చడానికి కళ్ళు పీకేయడంతో సినిమా ముగుస్తుంది. 

## తారాగణం

* శివాజీరాజా_రంగడు 
* చిదంబరం 
* గుండు హనుమంతరావు 
* ఎన్.జె.బిక్షు 
* రాజేశ్వరి 
* ఎస్.పి.బాలసుబ్రహ్మణ్యం _అతిధి నటుడు
* భాస్కరరావు 
* కల్లు కృష్ణారావు 
* శ్రీపాద సోమయాజులు
* రఘునాథ రెడ్డి

## సాంకేతిక వర్గం

* దర్శకుడు: యం.వి రఘు 
* కథ: గొల్లపూడి మారుతి రావు
* సంగీతం: ఎస్.పి.బాలసుబ్రహ్మణ్యం 
* పాటలు: సిరివెన్నెల(చెంబోలు) సీతారామశాస్త్రి 
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, సి.సీతారామశాస్త్రి, చిదంబరం, పులపాక సుశీల 
* చిత్రానువాదం : యం. వి. రఘు 
* ఛాయ గ్రహణం: యం.వి.రఘు 
* కూర్పు: యం.వి.రఘు 
* నిర్మాతలు: డి.విజయకుమార్, ఎ.ఎల్.ఆనందరావు 
* నిర్మాణ సంస్థ: మహాలక్ష్మీ ఫిలింస్ 
* విడుదల:1988.

## పాటలు
* తెల్లారింది లెగండోయ్, కొక్కొరోకో, మంచాలింక దిగండోయ్, కొక్కొరొకో, రచన, గానం. సిరివెన్నెల సీతారామశాస్త్రి 
* గుంతలకిడి గుంతలకిడి , రచన :సిరివెన్నెల , గానం. కళ్ళు చిదంబరం 
* చీకటోల్ల లోకంలో కొత్త , రచన:సిరివెన్నెల, గానం.ఎస్ పి బాలసుబ్రహ్మణ్యం 
* దారిని చూపించేందుకు , రచన:సిరివెన్నెల, గానం.ఎస్ పి బాలసుబ్రహ్మణ్యం కోరస్, పి సుశీల .

## పురస్కారాలు
# ఉత్తమ చిత్రం, ఉత్తమ తొలి చిత్ర దర్శకుడు (ఎం.వి రఘు), ఉత్తమ నూతన నటుడు (శివాజీరాజా) లకు నంది బహుమతి, ఉత్తమ దర్శకుడి ఫిలింఫేర్ పురస్కారం వచ్చాయి.

## మూలాలు
,.   4. ఘంటసాల గానామృతమ్ , కొల్లూరి భాస్కరరావు బ్లాగ్

## బయటి లింకులు
* ఘంటసాల.ఇన్ఫో లో కళ్లు సినిమా గురించి
* ఐడిల్‌బ్రెయిన్.కాం లో కళ్ళు సినిమా నుండి ఒక ఫొటో

## ఇవికూడా చూడండి
*ఎం.వి.రఘు

వర్గం:నంది ఉత్తమ చిత్రాలు
వర్గం:తెలుగు సందేశాత్మక సినిమాలు